Author: Zahumenska
Last saved by: sulik
Company: MZP

Predkladacia správa

Návrh  nariadenia vlády Slovenskej republiky, ktorým sa mení nariadenie vlády Slovenskej republiky č. 47/1997 Z.z. o Pieninskom národnom parku je spracovaný ako vykonávací predpis k zákonu č. 543/2002 Z.z. o ochrane prírody a krajiny.

Podľa § 30 zákona č. 543/2002 Z.z. o ochrane prírody a krajiny sa vyhláškou Ministerstva životného prostredia Slovenskej republiky ustanovujú zóny Pieninského národného parku, ktoré zahŕňajú aj súčasné národné prírodné rezervácie. Vyhláška, ktorou sa ustanovujú zóny Pieninského národného parku nadobudne účinnosť 15. apríla 2004. Podľa ustanovenia § 22 ods. 3 zákona o ochrane prírody a krajiny, ak sa národné prírodné rezervácie stanú súčasťou vyhlásených zón národného parku, je potrebné zrušiť ich ustanovenie. Z tohto dôvodu sa navrhujú  zmeny v nariadení vlády o Pieninskom národnom parku, v ktorom  sa vypúšťajú ustanovenia týkajúce sa  troch národných prírodných rezervácií.  
Tieto národné prírodné rezervácie sa s časti stávajú  súčasťou zóny A, v ktorých platí 5. stupeň ochrany, t.j. 60,9% zo súčasnej ich  výmery a sčasti t.j. 39,1% zo súčasnej ich výmery sa stáva súčasťou zóny B, kde je 4. stupeň ochrany.

Návrh nariadenia vlády nemá priamy dopad na zmenu hospodárenia v území a ani na štátny rozpočet.